SREDNJA ŠKOLA RKDP: 17048 DRAGUTINA STRAŽIMIRA MATIČNI BROJ: 03764958 SVETI IVAN ZELINA ŠIFARSKA OZNAKA: 01-109-501 GUNDULIĆEVA 2. A ŽIRO-RAČUN: HR9623600001101434224

Tel. 01/2060-047 - 2060-622 OIB: 04371929326

**E-mail adresa**: [ured@ss-dstrazimira-svetiivanzelina.skole.hr](mailto:ured@ss-dstrazimira-svetiivanzelina.skole.hr)

Sveti Ivan Zelina, 15. srpnja 2024.

PREDMET: **Obrazloženje polugodišnjeg izvještaja o izvršenju financijskog plana prihoda i primitaka i rashoda i izdataka za razdoblje od 1.siječnja do 30.lipnja 2024. godine**

Obveza izrade i usvajanja polugodišnjih i godišnjih izvještaja o izvršenju financijskog plana proračunskog korisnika propisana je člancima 81.-86. novog Zakona o proračunu (Narodne novine, broj 144/21) koji je na snazi od 1.siječnja 2022.godine.

Prema člancima 81. st.1. ZOP-a, polugodišnji i godišnji izvještaj o izvršenju financijskog plana proračunskog korisnika sadrže:

1. Opći dio proračuna
2. Posebni dio proračuna
3. Obrazloženje ostvarenja prihoda i primitaka te realizacija rashoda i izdataka
4. Posebne izvještaje

Opći dio polugodišnjeg i godišnjeg izvještaja o izvršenju financijskog plana proračunskog korisnika sadrži:

1. Sažetak Računa prihoda i rashoda i Račun financiranja
2. Račun prihoda i rashoda i Račun financiranja
3. Preneseni višak ili preneseni manjak prihoda nad rashodima

Račun prihoda i rashoda proračunskog korisnika (Srednje škole Dragutina Stražimira Sveti Ivan Zelina) sastoji se od prihoda i rashoda iskazanih prema izvorima financiranja i ekonomskoj klasifikaciji te rashoda iskazanih prema funkcijskoj klasifikaciji. U Računu financiranja iskazuju se primici od financijske imovine i zaduživanje te izdaci za financijsku imovinu i otplate instrumenata zaduživanja prema izvorima financiranja i ekonomskoj klasifikaciji kojeg u poslovanju za navedeno razdoblje u našoj školi nije bilo. Financijski izvještaji za razdoblje od 1. siječnja do 30. lipnja 2024. god. sastavljeni su na hrvatskom jeziku u eurima i eurocentima koje su službena valuta u Republici Hrvatskoj i zakonsko sredstvo plaćanja od 1.siječnja 2023. godine (svojstveno državi članici Erosustava).

**DJELOKRUG RADA ŠKOLE**

Srednja škola Dragutina Stražimira javna je ustanova srednjeg odgoja i obrazovanja, koja po dobivenim rješenjima Ministarstva znanosti i obrazovanja izvodi programe temeljene na potrebama tržišta rada te interesima učenika. Škola ima dozvolu za obrazovanje učenika u sljedećim programima i zanimanjima: opća gimnazija, strojobravar, elektromehaničar, krojač, voćar – vinogradar – vinar, poljoprivredni tehničar – opći, elektroinstalater, autoelektričar, elektroničar-mehaničar, vodoinstalater, plinoinstalater, autolimar, frizer, automehaničar, stolar, krojač-šivač, tehničar za električne strojeve s primijenjenim računalstvom i agrotehničar. Šk. god. 2022./2023. provode se četverogodišnji program opće gimnazije, četverogodišnji strukovni programi agrotehničar i tehničar za električne strojeve s primijenjenim računalstvom te trogodišnji strukovni/obrtnički programi za zanimanja frizer, elektroinstalater, automehaničar, strojobravar i stolar. Osim redovite nastave koju čine obvezni i izborni predmeti, u školi se realiziraju i dodatna i fakultativna nastava te programi izvannastavnih aktivnosti u području sporta, raznih područja umjetnosti i znanosti, humanitarne i volonterske aktivnosti i projekti (školski i izvanškolski).

**ORGANIZACIJSKA STRUKTURA**

Školom upravlja Školski odbor, koji imenuje i razrješuje ravnatelja, daje prethodnu suglasnost u vezi sa zasnivanjem radnog odnosa u školskoj ustanovi, donosi statut i druge opće akte na prijedlog ravnatelja, donosi školski kurikulum na prijedlog nastavničkog vijeća i ravnatelja, donosi godišnji plan i program rada na prijedlog ravnatelja i nadzire njegovo izvršavanje, donosi financijski plan, polugodišnji i godišnji obračun na prijedlog ravnatelja, odlučuje o zahtjevima radnika za zaštitu prava iz radnog odnosa, predlaže osnivaču promjenu djelatnosti i donošenje drugih odluka vezanih uz osnivačka prava, daje osnivaču i ravnatelju prijedloge i mišljenja o pitanjima važnim za rad i sigurnost u školskoj ustanovi te donosi odluke i obavlja druge poslove utvrđene zakonom, aktom o osnivanju i statutom. Ravnatelj je poslovodni i stručni voditelj školske ustanove te je odgovoran za zakonitost rada i stručni rad školske ustanove. Uz poslove utvrđene Zakonom o ustanovama, ravnatelj kao stručni voditelj obavlja osobito i sljedeće poslove: predlaže školskom odboru godišnji plan i program rada, predlaže školskom odboru statut i druge opće akte, predlaže školskom odboru financijski plan te polugodišnji i godišnji obračun, odlučuje o zasnivanju i prestanku radnog odnosa sukladno članku 114. Zakona o odgoju i obrazovanju u osnovnoj i srednjoj školi, provodi odluke stručnih tijela i školskog odbora, posjećuje nastavu i druge oblike odgojno-obrazovnog rada, analizira rad učitelja, nastavnika i stručnih suradnika te osigurava njihovo stručno osposobljavanje i usavršavanje, planira rad, saziva i vodi sjednice nastavničkog vijeća, u suradnji s nastavničkim vijećem predlaže školski kurikulum, poduzima mjere propisane zakonom zbog neizvršavanja poslova ili zbog neispunjavanja drugih obveza iz radnog odnosa, brine se o sigurnosti te o pravima i interesima učenika i radnika školske ustanove, odgovara za sigurnost učenika, učitelja, nastavnika, stručnih suradnika i ostalih radnika, surađuje s učenicima i roditeljima, surađuje s osnivačem, tijelima državne uprave, ustanovama i drugim tijelima te nadzire pravodobno i točno unošenje podataka u elektronsku maticu. Pri obavljanju navedenih poslova ravnatelj surađuje s tajnikom, voditeljem računovodstva i tehničkim osobljem, satničarem te stručnom službom (pedagog, socijalni pedagog i knjižničar).

1. **OPĆI DIO PRORAČUNA**

SAŽETAK OPĆEG DIJELA

Iz sažetka Računa prihoda i rashoda vidljivo je da su u izvještajnom razdoblju sa 30.06.2024.godine ostvareni ukupni prihodi i primici u iznosu od 717.705,83 €, te realizirani ukupni rashodi i izdaci u iznosu od 716.515,25 € te je rezultat izvještajnog razdoblja višak prihoda u iznosu do 1.190,58 €. Preneseni rezultat poslovanja (preneseni višak) iz 2023. godine u 2024. godinu iznosi 20.405,01 € te je donijeta Odluka o raspodjeli financijskog rezultata. Ukupan višak prihoda i primitaka raspoloživ u sljedećem razdoblju iznosi 21.595,59 eura.

RAČUN PRIHODA I RASHODA I RAČUN FINANCIRANJA

Ukupni prihodi i rashodi izvještajnog razdoblja navedeni su u računu prihoda i rashoda, dok za Račun financiranja nema nikakvih podataka s obzirom da škola nije imala nikakve poslovne promjene za izvještajno razdoblje.

Prihodi i rashodi se u Računu prihoda i rashoda prikazuju prema ekonomskoj klasifikaciji (računi računskog plana proračuna) i prema izvorima financiranja (propisane skupine vrste prihoda), a rashodi se, uz navedene klasifikacije prikazuju (računi računskog plana proračuna) i prema funkcijskoj klasifikaciji.

Podaci navedeni u Općem dijelu proračuna Škole su zbirni (obuhvaćaju sve prihode i rashode Škole). Detaljniji prikaz rashoda i izdataka (po korisnicima, glavama, aktivnostima) nalazi se u Posebnom dijelu proračuna te će biti također obrazloženi.

1. **POSEBNI DIO PRORAČUNA**

U posebnom dijelu proračuna rashodi i izdaci se prikazuju detaljnije. Sukladno Pravilniku sastavlja se:

* Izvještaj po organizacijskoj klasifikaciji (rashodi i izdaci prikazani po razdjelima i glavama unutar razdjela)
* Izvještaj po programskoj klasifikaciji (rashodi i izdaci prikazani su unutar razdjela i glava proračuna po programima, aktivnostima i računima računskog plana do propisane četvrte razine).

1. **OBRAZLOŽENJE OSTVARENJA PRIHODA I PRIMITAKA, REALIZACIJA RASHODA I IZDATAKA**

**Prihodi i primici:**

Ukupni prihodi proračuna (skupina 6) ostvareni su u izvještajnom razdoblju u iznosu od 717.705,83 € odnosno 57,32 % u odnosu na financijski plan za 2024. godinu.

*Ostvareni prihodi nastali su iz:*

* *Vlastitih izvora (3.4.) –* prodaja miješanog otpadnog željeza
* *EU pomoći (5.S.) –* „Regionalnog centra u kompetentnosti u strukovnom obrazovanju u strojarstvu – Industrija 4.0“ 561-ESF-a
* *Pomoći (5.L.) –* Grad Sveti Ivan Zelina –nagrade učenicima, za sportska natjecanja
* *Pomoći (5.L.) –* Državni proračun –MZO za plaće i ostala materijalna prava
* *Donacije (6.4.) –* ŽŠSS za natjecanja učenika i za rad školskog športskog društva
* *Opći prihodi i primici (1.1.) –* Zagrebačka Županija za natjecanje iz vjeronauka, za najam zaštitne ograde oko gradilišta i za izvođenje radova ugradnje video nadzora
* *Decentralizirana sredstva (4.2.) –* Zagrebačka Županija za prijevoz djelatnika i redovne materijalne troškove
* *Prihodi za posebne namjene (4.M.) -* sredstva od učenika namijenjena školskim izletima i terenske nastave

Rekapitulacija prihoda po skupinama računa:



*Konto 633* **- Tekuće pomoći iz gradskog proračuna –** 3.175,60 € od Grada Sveti Ivan Zelina i to:

Zamolbom za donaciju financijskih sredstava za nagrađivanje tridesetdvoje učenica/učenika naše škole zbog iznimnih postignuća na natjecanjima i školskim aktivnostima Grad Sveti Ivan Zelina doznačio je iznos od 1.160,00 € za šk. god. 2023./2024.

Iznos od 1.500,00 € doznačen je kao financijska pomoć za sudjelovanje na sportskim natjecanjima Školskog športskog društva „Mladen Dananić“.

Iznos od 515,60 € doznačen je za troškove sudjelovanja učenice i nastavnice na Državnom natjecanju iz likovne umjetnosti – LIK 2024. u Dubrovniku. Učenica je osvojila 1. mjesto na natjecanju. Postavši državni prvakinja postigla je izuzetan uspjeh te time na najbolji mogući način promovirala našu Školu i Grad Sveti Ivan Zelinu.

*Konto 636* **- Tekuće pomoći temeljem prijenosa EU sredstava - proračunskim korisnicima iz proračuna koji im nije nadležan –** U prethodnom izvještajnom razdoblju ostvareno je 495.066,75 €, a u tekućem 635.629,88 € odnosno 57,21 % u odnosu na financijski plan za 2024. godinu.

Razlog odstupanja je povećanje koeficijenta i osnovice plaće, isplata većeg broja materijalnih prava kao što je isplata godišnje nagrade za uskršnje blagdane u iznosu od 100,00 € i regres za korištenje godišnjeg odmora 2024.god. u iznosu od 300,00 €.

Prošle školske godine prvi puta su doznačena sredstva od 536,69 € po školi radi opskrbe školske ustanove besplatnim zalihama menstrualnih higijenskih potrepština koja organizacija opskrbe bila je u nadležnosti osnivača školske ustanove, a ove u iznosu od 474,23. Sredstva su isplaćena iz Državnog proračuna na račun škole kao donacija bez dodatnih kriterija kao što je primjerice imovinski cenzus.

*Konto 639* **- Prijenosi između proračunskih korisnika istog proračuna** – Doznačen je iznos od 208,40 € na ime troškova natjecanja i iznos od 5.493,48 € za refundaciju preostalog dijela neizravnih troškova i nadoknadu putnih naloga po odobrenom Završnom ZNS-u od Srednje strukovne škole Velika Gorica za *Projekt Regionalni centar kompetentnosti u strukovnom obrazovanju u strojarstvu – Industrija 4.0*.

*Konto 652* **- Prihodi po posebnim propisima –** U prethodnom izvještajnom razdoblju ostvareno je 2.194,74 € , a u tekućem izvještajnom razdoblju ostvareno je 2.814,00 € odnosno 46,50 % u odnosu na financijski plan za 2024. godinu.

Učenici su napravili polog u iznosu od 1.294,00 € za izvršen prijevoz prijevozniku.

Svi su naši učenici osigurani od nezgode preko osiguravajuće kuće koja nam je donirala iznos od 300,00 €, a agencija je doznačila 1.220,00 € za troškove dnevnica nastavnika na putovanju.

*Konto 661* **- Prihodi od pruženih usluga** – U prethodnom razdoblju ostvareno je 1.433,40 € odnosno bilo je fakturirano 6 mjeseci najma kantine prema Ugovoru o zakupu poslovnog prostora br. 04/2019. – sklopljen 30.rujna 2019. godine. S danom 30.rujna 2023.god. prestao je zakup kioska koji se nalazio iza ulaza u školu na natkrivenom školskom trgu.

U tekućem izvještajnom razdoblju ostvareno je 68,40 € od prodaje miješanog otpadnog željeza.

*Konto 663* **- Tekuće donacije –** Županijski školski športski savez Zagrebačke županije doznačio je iznos od 1.200,00 € na ime financijske potpore za natjecanja iz rukometa (Ž) prema Zaključku o kriterijima za sufinanciranje natjecanja i smotri učenika srednjih škola objavljenim na [www.asoo.hr](http://www.asoo.hr) - odnosno 92,31 % u odnosu na financijski plan za 2024. godinu.

*Konto 671* - **Prihodi iz nadležnog proračuna** – U prethodnom razdoblju doznačeno je 53.263,13 €, a u tekućem 69.116,07 € - odnosno 64,01 % u odnosu na financijski plan za 2024. godinu.

U tekućem razdoblju škola je dobila Županijskih sredstava za redovne materijalne troškove u iznosu od 34.016,84 € i za prijevoz djelatnika 27.463,98 €.

Doznačena su sredstva za prijevoza učenika na Vjeronaučnu olimpijadu za Bjelovarsko-križevačku biskupiju u iznosu od 350,00 €.

Doznačena su sredstva u iznosu od 600,00 € po Ugovoru o najmu zaštitne ograde oko gradilišta koja se postavila oko gradilišta na kojem se izvode radovi izgradnje radionica i praktikuma počevši od 25.travnja 2023. godine.

Doznačena su sredstva u iznosu od 6.685,25 € za izvođenje radova ugradnje sustava tehničke zaštite u poslovnom objektu tj.za video nadzor naše Škole.

**RASHODI I IZDACI:**

Ukupni rashodi proračuna (skupina 3 i skupina 4) ostvareni su u izvještajnom razdoblju u iznosu od 716.515,25 € - odnosno 57,23 % u odnosu na financijski plan za 2024. godinu.





*Ostvareni rashodi nastali su iz:*

* *Vlastitih izvora (3.4.) –* za troškove redovnog poslovanja
* *EU pomoći (5.S.) –* „Regionalnog centra u kompetentnosti u strukovnom obrazovanju u strojarstvu – Industrija 4.0“ 561-ESF-a *RCK -* za kupnju laptopa
* *Pomoći (5.L.) –* Grad Sveti Ivan Zelina – nagrade učenicima, za sportska natjecanja
* *Pomoći (5.L.) –* Ministarstvo za plaće i materijalna prava
* *Donacije (6.4.) –* troškovi natjecanja ŽŠŠS
* *Opći prihodi i primici (1.1.) –* Zagrebačka Županija za natjecanje iz vjeronauka, za najam zaštitne ograde oko gradilišta i za izvođenje radova ugradnje video nadzora
* *Decentralizirana sredstva (4.2.) –* Zagrebačka Županija za prijevoz djelatnika i redovne materijalne troškove
* *Prihodi za posebne namjene (4.M.) -* sredstva od učenika namijenjena školskim izletima i terenske nastave

U nastavku se daje obrazloženje realizacije rashoda i izdataka prema izvorima financiranja:



Sukladno zakonskoj regulativi, podaci u OPĆEM DIJELU proračuna sadrže zbirni pregled svih rashoda navedenih u Posebnom dijelu gdje će se oni detaljnije promatrati.

**II. POSEBNI DIO PRORAČUNA** sadrži podatke izvršenja rashoda i izdataka po organizacijskoj klasifikaciji i programskoj klasifikaciji – rashodi i izdaci unutar razdjela i glava proračuna prikazuju se po programima, aktivnostima i računima računskog plana proračuna.

Ukupni rashodi proračuna (skupina 3 i skupina 4) ostvareni su u izvještajnom razdoblju u iznosu od 716.515,25 € - odnosno 57,23 % u odnosu na financijski plan za 2024. godinu

*Konto 311* - **Rashodi za zaposlene** - U prethodnom izvještajnom razdoblju ostvareno je 417.122,18 €, a u tekućem razdoblju 526.533,49 € - odnosno 57,07 % u odnosu na financijski plan za 2024. godinu. Razlog većeg odstupanja je povećanje koeficijenta i osnovice plaće, isplata većeg broja materijalnih prava kao što je isplata godišnje nagrade za uskršnje blagdane u iznosu od 100,00 € i regres za korištenje godišnjeg odmora 2024.god. u iznosu od 300,00 €.

*Konto 321* - **Naknade troškova zaposlenima** – U prethodnom izvještajnom razdoblju ostvareno je 34.060,83 €, a u tekućem izvještajnom razdoblju ostvareno je 31.054,92 € - odnosno 49,06 % u odnosu na financijski plan za 2024. godinu..

Iznos od 3.590,94 € odnosi se na troškove odlazaka zaposlenika na edukacije, seminare i troškovi za stručno usavršavanje zaposlenika, a iznos od 27.463,98 na naknade za prijevoz djelatnika na posao i s posla.

*Konto 322* - **Rashodi za materijal i energiju –** U prethodnom izvještajnom razdoblju ostvareno je 13.279,10 €, a u tekućem izvještajnom razdoblju 20.190,40 € - odnosno 80,12 % u odnosu na financijski plan za 2024. godinu. U izvještajnom razdoblju povećani su troškovi za potrošeni plin zbog veće cijene.

*Konto 323* – **Rashodi za usluge –** U prethodnom izvještajnom razdoblju ostvareno je 7.423,74 € , a u tekućem 13.929,37 € -odnosno 71,47 % u odnosu na financijski plan za 2024. godinu. Razlog odstupanja je u vremenskom provođenju obavljanja sistematskih pregleda zaposlenika, servisiranja plinskog kotla, plinskog plamenika i servisa vatrogasnih aparata i sl., te njihovog fakturiranja.

*Konto 329* **- Ostali nespomenuti rashodi poslovanja** - U prethodnom izvještajnom razdoblju ostvareno je 6.935,08 €, a u tekućem izvještajnom razdoblju 9.430,99 € -- odnosno 52,43 % u odnosu na financijski plan za 2024. godinu . Ove godine obavljena je registracija i osiguranje traktora Landini i priključnog vozila. Učenici su zbog popuštanja epidemioloških mjera imali natjecanja, odlaske na izvanučioničku nastavu, te odlaske u kazalište.

*Konto 343* **– Ostali financijski rashodi** – U prethodnom izvještajnom razdoblju ostvareno je 1.088,82 €, a u tekućem izvještajnom razdoblju iznos od 360,44 € utrošen je za naknade banci - odnosno 23,25 % u odnosu na financijski plan za 2024. godinu .

*Konto 381* **– Tekuće donacije u naravi** – U prethodnom izvještajnom razdoblju iznos od 536,69 € utrošen je za opskrbu menstrualnih higijenskih potrepština gdje je škola posrednik između države (MROSP) i određene kategorije stanovništva te se isti iznos prema Okružnici Ministarstva financija evidentira kao donacija.

U tekućem izvještajnom razdoblju iznos od 474,23 € utrošen je za opskrbu menstrualnih higijenskih potrepština. Navedene potrepštine namijenjene su djevojčicama bez dodatnih kriterija kao što je imovinski cenzus.

*Konto 422 –* **Postrojenja i oprema** – U tekućem izvještajnom razdoblju utrošen je iznos od 7.234,25 € i to iznos od 549,00 € za kupnju laptopa, a iznos od 6.685,25 € za izvođenje radova ugradnje sustava tehničke zaštite u poslovnom objektu tj.za video nadzor naše Škole.

*Konto 451* **– Dodatna ulaganja na građevinskim objektima** – Sklopljen je Ugovor o najmu zaštitne ograde oko gradilišta na kojem se izvode radovi izgradnje radionica i praktikuma počevši od 25.04.2023. godine mjesečno u iznosu od 100,00 €.

U tekućem izvještajnom razdoblju utrošen je iznos od 600,00 € s PDV-om.

1. **POSEBNI DIO PRORAČUNA**

Posebni dio proračuna sadrži podatke izvršenja rashoda i izdataka po organizacijskoj klasifikaciji i programskoj klasifikaciji – rashodi i izdaci unutar razdjela i glava proračuna prikazuju se po programima, aktivnostima i računima računskog plana proračuna.

KAPITALNO ULAGANJE U SREDNJE ŠKOLSTVO - TEKUĆI PROJEKT K100018 - PROGRAM 1002 - IZGRADNJA RADIONICA

OPIS AKTIVNOSTI - odnosi se na dodatna ulaganja na građevinskim objektima– Sklopljen je Ugovor o najmu zaštitne ograde oko gradilišta na kojem se izvode radovi izgradnje radionica i praktikuma počevši od 25.04.2023. godine mjesečno u iznosu od 100,00 €.

U tekućem izvještajnom razdoblju utrošen je iznos od 600,00 € s PDV-om.

POSEBAN CILJ – stvaranje uvjeta za ulaganje u dodatne radove kako bi se osigurala sigurnost učenika i djelatnika do završetka istog

POKAZATELJ USPJEŠNOSTI – Realizacije projekta izgradnje radionica za praktičnu nastavu trenutno loša jer radovi stoje.

MINIMALNI STANDARD U SREDNJEM ŠKOLSTVU I UČENIČKOM DOMU - MATERIJALNI I FINANCIJSKI RASHODI - PROGRAM 1003

RASHODI POSLOVANJA – AKTIVNOST A100001

OPIS AKTIVNOSTI - Sredstva izvještajnog razdoblja realizirana u 57,34 % u odnosu na financijski plan za 2024. godinu, a utrošena su na materijalne rashode koji uključuju opće troškove škole, trošak energenata, prijevoz zaposlenika, liječničke preglede zaposlenika i financijske rashode.

POSEBAN CILJ – stvaranje uvjeta za realizaciju nastavnog plana i programa škole.

POKAZATELJ USPJEŠNOSTI – Unapređenje kvalitete rada učenika i djelatnika i udovoljavanja minimalnog standarda za potrebe suvremene nastave.

TEKUĆE INVESTICIJSKO ODRŽAVANJE – MINIMALNI STANDARD - AKTIVNOST A100002 OPIS AKTIVNOSTI – U izvještajnom razdoblju sredstva su utrošena za nabavu materijala, dijelova i usluga tekućeg i investicijskog održavanja te financiranje intelektualnih usluga povezanih sa tekućim investicijskim održavanjem u iznosu od 24,46 % u odnosu na financijski plan za 2024. godinu. Sredstva u iznosu od 6.685,25 € utrošena su za izvođenje radova ugradnje sustava tehničke zaštite u poslovnom objektu tj.za video nadzor naše Škole.

POSEBAN CILJ – Održavanje prostora škole sigurnijim za korisnike.

POKAZATELJ USPJEŠNOSTI - Smanjenje eventualnih šteta na objektu i prostoru oko objekta.

POTREBE IZNAD MINIMALNOG STANDARDA - POJAČANI STANDARD U ŠKOLSTVU – PROGRAM 1001

NATJECANJA – TEKUĆI PROJEKT T100003

OPIS AKTIVNOSTI – U izvještajnom razdoblju škola je dobila refundaciju troškova prijevoza učenika i mentora na Vjeronaučnu olimpijadu za Bjelovarsko-križevačku biskupiju odnosno 146,44 % u odnosu na financijski plan za 2024. godinu.

POSEBAN CILJ – Poticanje učenika škole na dodatni rad i učenje radi postizanja vrhunskih rezultata na natjecanjima i smotrama, razvoj dodatnih znanja i vještina učenika te iskustvo organizacije održavanja natjecanja i smotri u školama.

POKAZATELJ USPJEŠNOSTI – Na najbolji mogući način promovira se naša Škola kod rada s darovitim učenicima i potiče se svestranost u natjecanjima znanja. Cilj je proširenje obveznih sadržaja, usvajanja i produbljivanja znanja i pripreme zainteresiranih učenika za natjecanja

E-TEHNIČAR – TEKUĆI PROJEKT T1000041

OPIS PROJEKTA - Zagrebačka županija dodjeljuje sredstva školama kojima je osnivač za provedbu projekta E-tehničar kojima sufinancira rad djelatnika škole za održavanje opreme. Sredstva za sufinanciranje rada djelatnika škole planirana su u financijskom planu i za 2024. godinu.

POSEBAN CILJ - Poboljšavanje kvalitete izvođenja nastave te opremanje škola sukladno Državnom pedagoškom standardu. Pružanje tehničke podrške za korištenje mreže i ostale opreme dobivene u sklopu projekta *e-Škole*.

POKAZATELJ USPJEŠNOSTI – Realizacija je u određenoj mjeri odstupa od plana jer isplata nije izvršena u ovom periodu - isplata sredstava po Zaključku planira se početkom sljedeće školske godine.

KAPITALNO ULAGANJE U SREDNJE ŠKOLSTVO - TEKUĆI PROJEKT T100001

OPIS PROJEKTA - Postrojenja i oprema– U tekućem izvještajnom razdoblju utrošen je iznos od 7.234,25 € i to iznos od 549,00 € za kupnju laptopa, a iznos od 6.685,25 € za izvođenje radova ugradnje sustava tehničke zaštite u poslovnom objektu tj.za video nadzor naše Škole.

POSEBAN CILJ - Opremanje se izvršava sukladno Državnom pedagoškom standardu i poboljšava kvalitetu izvođenja nastave u školi.

POKAZATELJ USPJEŠNOSTI – Realizacija je u smislu usvojenosti ishoda procijenjena uspješnom.

PROGRAMI SREDNJIH ŠKOLA IZVAN ŽUPANIJSKOG PRORAČUNA – PROGRAM 1001

RASHODI POSLOVANJA – AKTIVNOST A100001

OPIS PROGRAMA - Sredstva su utrošena za materijalne i financijske rashode poslovanja i ostale rashode za zaposlene. Navedeni rashodi se financiraju iz različitih izvora.

Izvor financiranja vlastiti prihodi odnose se na ostvarene prihode u izvještajnom razdoblju koji su utrošeni za materijalne i financijske rashode koji se nisu mogli financirati sredstvima minimalnog standarda u iznosu od 16,59 eura odnosno 0,87 %.

Materijalni i ostali rashodi koji se financiraju iz izvora prihodi za posebne namjene odnose na donacije putničkih agencija za dnevnice profesorima za maturalno putovanje i izvanučioničku nastavu troškove za Učenici su zbog popuštanja epidemioloških mjera imali natjecanja, odlaske na izvanučioničku nastavu, te odlaske u kazalište odnosno 36,81 %.

U prethodnom izvještajnom razdoblju iznos od 536,69 € utrošen je za opskrbu menstrualnih higijenskih potrepština gdje je škola posrednik između države (MROSP) i određene kategorije stanovništva te se isti iznos prema Okružnici Ministarstva financija evidentira kao donacija.

U tekućem izvještajnom razdoblju iznos od 474,23 € utrošen je za opskrbu menstrualnih higijenskih potrepština. Navedene potrepštine namijenjene su djevojčicama bez dodatnih kriterija kao što je imovinski cenzus.

POSEBNI CILJEVI - Odgoj i obrazovanje učenika srednjih škola te stvaranje jednakih uvjeta školovanja koji zadovoljavaju Državni pedagoški standard srednjoškolskog sustava odgoja i obrazovanja.

POKAZATELJ USPJEŠNOSTI – Ovim programom se financiraju rashodi nužni za realizaciju obrazovnog program. Osiguravaju se sredstva za: materijalne i financijske rashode poslovanja, rashode za zaposlene te rashode za nabavu proizvedene dugotrajne imovine.

ADMINISTRATIVNO, TEHNIČKO I STRUČNO OSOBLJE - AKTIVNOST A100002

OPIS PROGRAMA - Ovom aktivnošću planirano je financiranje plaća zaposlenika, doprinosa za zdravstveno i ostalih rashoda za zaposlene. Izvor financiranja su pomoći a odnose se na sredstva Ministarstva znanosti, obrazovanja i mladih koja su utrošena u izvještajnom razdoblju u iznosu od 633.240,65 € odnosno 57,23 % za plaće, ostale rashode za zaposlene, doprinose te materijalne rashode za troškove sudskih sporova, intelektualne i osobne usluge, pristojbe i naknade te financijske rashode za troškove zateznih kamata.

POSEBNI CILJEVI - Učinkovita odgojno obrazovna ustanova, efikasna i pravovremena provedba nastavnog programa te osiguranje brze i učinkovite podrške učenicima.

POKAZATELJ USPJEŠNOSTI – Cilj je osigurati najbolje moguće uvjete za rada svim djelatnicima uz uvažavanje i postojećih prostornih, materijalnih i drugih uvjeta financirano primarno sredstvima MZO-a.

ŠKOLSKA SPORTSKA DRUŠTVA – TEKUĆI PROJEKT T100022

OPIS PROGRAMA - Školska sportska društva osnivaju se radi provođenja izvannastavnih školskih sportskih aktivnosti učenika te sudjelovanja u programima školskih sportskih saveza, odnosno Hrvatskog školskog sportskog saveza. U izvještajnom razdoblju utrošeno je 284,83 € odnosno 94,94 % u odnosu na financijski plan za 2024. godinu tekućih donacija Županijskog školskog športskog saveza Zagrebačke županije za rad ŠSD Mladen Dananić..

POSEBNI CILJEVI - Sustavno planiranje, organiziranje i provedba sportskih aktivnosti za učenike kao dio izvannastavnih sadržaja škole te uključivanje što većeg broja učenika u izvannastavne sportske aktivnosti.

POKAZATELJ USPJEŠNOSTI – Učenici su sudjelovali na sportskim natjecanjima na kojima su postigli dobre rezultate i stjecali nezaboravnih iskustava.

NABAVA UDŽBENIKA ZA UČENIKE – TEKUĆI PROJEKT T100019

OPIS PROJEKTA - Ovaj je projekt prvi puta proveden u suradnji s Gradom Sveti Ivan Zelina za potrebe šk. god. 2018./2019., kada su udžbenike i druge obrazovne materijale o trošku Grada Svetog Ivana Zeline dobili svi učenici koji su te godine upisali prvi razred naše škole, a ne dolaze s područja Grada Zagreba. Svake školske godine dodavala se po još jedna generacija učenika te počevši od šk. god. 2021./2022. udžbenike i druge obrazovne materijale dobivaju svi učenici naše škole, osim onih koji dolaze s područja Grada Zagreba, bez obzira na to imaju li prebivalište na području Grada Svetog Ivana Zeline ili ne.

**Nabava u izvještajnom razdoblju nije realizirana te će biti izvršena do kraja 2024. godine**.

POSEBAN CILJ - Unaprjeđenje učeničkog standarda Osnovni je cilj udžbenicima i drugim obrazovnim materijalima koji su besplatni za roditelje motivirati učenike osnovnih škola da upišu programe naše škole.

POKAZATELJ USPJEŠNOSTI – Unaprjeđenje učeničkog standarda

REGIONALNI CENTAR KOMPETENTNOSTI U STRUKOVNOM OBRAZOVANJU U STROJARSTVU - INDUSTRIJA 4.0 – TEKUĆI PROJEKT T100021

OPIS PROJEKTA – Integralni projekt kojeg kao prijavitelj provodi Srednja strukovna škola Velika Gorica, a koji se financira iz različitih izvora. Projekt je usmjeren na sve nastavnike koji rade u programima strojarskih zanimanja kao i učenicima koji se obrazuju u tim zanimanjima s učinkom na stručno usavršavanje odgojno-obrazovnih djelatnika, poboljšanje kvalitete izvođenja nastave u strukovnim zanimanjima a rezultat toga ga je sudjelovanje svih nastavnika i učenika strojarskih zanimanja te promocija istih.

U izvještajnom razdoblju sredstva su utrošena za intelektualne i osobne usluge u iznosu od 4.600,00 eura te za pokriće troškova putnih naloga iz 2023. godine i za nabavu potrebne opreme - laptop u iznosu od 549,00 €.

POSEBNI CILJEVI - Cilj projekta je uspostava Regionalnog centara kompetentnosti u strukovnom obrazovanju u strojarstvu – Industrija 4.0 povezanog sa tržištem rada, koji će sa svojom opremljenošću i stručnim kadrovima kao nositelj kvalitetnog strukovnog obrazovanja i osposobljavanja omogućiti učenje temeljeno na radu.

POKAZATELJ USPJEŠNOSTI – Promicanje mobilnosti u svrhu učenja za pojedince i skupine te suradnju, kvalitetu, uključivost, izvrsnost, kreativnost i inovativnost na razini organizacija i politika u području obrazovanja i osposobljavanja te promicati mobilnost u svrhu neformalnog i informalnog učenja, aktivno sudjelovanje mladih te suradnju, kvalitetu, uključivost, kreativnost i inovativnost na razini organizacija i politika u području mladih.

***Konto 922* –** U tekućem izvještajnom razdoblju ostvareno je 1.190,58 € viška prihoda i primitaka, a preneseni višak sa 1.1.2024. iznosio je 20.405,01 €.

***Višak prihoda i primitaka raspoloživ u sljedećem razdoblju je u iznosu od 21.595,59 €.***

**POSEBNI IZVJEŠTAJI**

Prema knjigovodstvenoj evidenciji na dan 30.06.2024. Škola u svojoj evidenciji vodi sudske sporove.

Sudski sporovi sa zaposlenicima škole zbog neisplate plaća po povoljnijoj osnovici – Tijekom 2016. godine svima u javnim službama plaće su isplaćivane prema osnovici od 678,06 eura umjesto 718,74 eura. Razlika plaća traži se za razdoblje od prosinca 2015. godine do siječnja 2017. godine.

Tablica: Popis sudskih sporova sa zaposlenicima na dan 30.06.2024.

|  |  |  |  |  |
| --- | --- | --- | --- | --- |
| **Redni broj** | **Opis prirode spora** | **Procjena financijskog učinka** | | **Procijenjeno vrijeme odljeva/priljeva sredstava** |
|  |  | **Obveza** | **Imovina** |  |
| 1. | Sudski sporovi razlike plaće za **3 (tri)** zaposlenika po povoljnijoj osnovici za razdoblje od prosinca 2015. do siječnja 2017. god. | 5.308,91 | - | Prosinac 2024. |
| Ukupno |  | 5.308,91 | - |  |

Predsjednica Školskog odbora: Ravnateljica Škole:

Martina Madžarac, dipl.ing. Andreja Regvat, dipl.ing.agr.

SREDNJA ŠKOLA RKDP: 17048 DRAGUTINA STRAŽIMIRA MATIČNI BROJ: 03764958 SVETI IVAN ZELINA ŠIFARSKA OZNAKA: 01-109-501 GUNDULIĆEVA 2 A ŽIRO-RAČUN: HR9623600001101434224 Tel. 01/2060-047 Fax. 2060-622 OIB: 04371929326

U Svetom Ivanu Zelini, 30.06.2024. god.

**IZVJEŠĆE O POSLOVANJU ŠKOLE ZA RAZDOBLJE 01.01. – 30.06.2024.**

|  |  |  |  |  |  |
| --- | --- | --- | --- | --- | --- |
|  | Mjesto troška | **KLASA 6.**  PRIHODI | **KLASA 3.** RASHODI | **KLASA 4.** RASHODI | **+ / -** |
|  | **Ukupno klasa:**  **Ukupno MZO i ZŽ:**  **Ukupno -drugi izvori:** | **Klasa 6.**  **717.705,83**  **710.239,43**  **7.466,40** | **Klasa 3.**  **708.681,00**  **702.060,70**  **6.620,30** | **Klasa 4. 7.834,25**  **7.834,25 0,00** | **RAZLIKA**  **+1.190,58**  **+344,48**  **+846,10** |
| 10-4  -12 | **MZO**  - plaće XII.-II.  - kvote invalida  - materijalna prava XII-V  - terenska nastava Jasenovac  - menstrualne potrepštine  **EU projekt (561 ESF)**  - neizravni troškovi ZNS - | ***635.629,88***  611.615,95  980,00  21.624,70  935,00  474,23  ***5.493,48***  5.493,48 | ***635.629,88***  *611.615,95*  *980,00*  21.624,70  935,00  474,23  ***4.600,00***  *4.600,00* | **549,00**  549,00 | 0    +344,48 |
|  | **Ukupno MZO** | **641.123,36** | **640.229,88** | **549,00** | **+344,48** |
|  |  |  |  |  |  |
| 11-5 | ZŽ - knjige  prijevoz djelatnika XII-I-V  materijalni troškovi I.-VI. | 27.463,98  41.652,09 | 27.463,98  34.366,84 | 0  7.285,25 |  |
|  | **Ukupno ŽUPANIJA** | **69.116,07** | **61.830,82** | **7.285,25** | **0** |
|  |  |  |  |  |  |
|  |  |  |  |  |  |
|  | *Ukupno ostala sredstva* | **7.466,40** | **6.620,30** | **0** | **+846,10** |
| 15-1 | ŽŠSS | **1.200,00** | **968,75** | **0** | **+231,25** |
|  |  |  |  |  |  |
| 14-1 | GRAD SV.I.ZELINA | **3.175,60** | **2.739,56** | **0** | **+436,04** |
|  |  |  |  |  |  |
| 16-1 | Adriatic osiguranje  Galileo-Atlantis osiguranje  Natjecanje učenika | 300,00  1.220,00  208,40 | 173,00  1.220,00  208,40 | 0  0  0 | +127,00 |
|  | **Ukupno** | **1.728,40** | **1.601,40** |  | **+127,00** |
|  |  |  |  |  |  |
| 17-1 | Polog učenika | 1.294,00 | 1294,00 | 0 | 0 |
| 12-1 | Mačo metali | 68,40 | 16,59 | 0 | **+51,81** |
|  |  |  |  |  |  |
|  |  |  |  |  |  |
|  | **Stanje 31.06.2024.** | **Klasa 6.**  **717.705,83** | **Klasa 3.**  **708.681,00** | **Klasa 4.**  **7.834,25** | **RAZLIKA**  **+1.190,58** |
|  | **Ukupno klasa 3.+ 4. =** |  | **716.515,25** |  |  |
|  | **Višak 30.06.2024.** |  |  |  | **+1.190,58** |
|  | **Višak 01.01.2024.** |  |  |  | ***+=20.405,01*** |
|  | **Višak 30.06.2024.** |  |  |  | ***+=21.595,59*** |
|  | **Stanje žrn. 30.06.2024.** |  |  |  | ***=21.595,59*** |